Hallartinden

Hallartinden er et fjell på søndre Langøya i Hadsel kommune. Hallartinden ligger rett nord for Sandnes, et tidligere fergested, og er et populært turmål i Hadsel kommune.

Friluftsliv 
Det blir kjørt slalåm fra Hallartinden og ned den søndre sida av fjellet. Det finnes fire turstier opp til Hallartinden, en brukt under Hallartind Max som går fra Hov og rett opp fjellet, en fra kirkegården i Vikbotn, en gammel usikker vei fra Vik og den sikreste turstien, opp fra Råvoll. Det er utsikt herfra over nordre Hadselfjorden, søndre Sortlandssundet, søndre Eidsfjorden, Hadseløya, Lofotveggen, søndre Bø og hele Langøysundet.

Geologi 
Hallartinden er et paleo-proterozoisk granittfjell, men ligger rett vest for det arkeiske grunnfjellområdet nord for Skagen lufthavn.

Fjell i Hadsel
Fjell i Vesterålen